લખનઉ : કુશીનગરમાં કાલે દરોડા દરમિયાન એટીએસને મોટી સફળતા મળી હતી. રિઝવાન ISISનાં આકા બગદાદીનાં સીધા સંપર્કમાં હતો. તે જન્નત મેળવવા માટે સીરિયા પહોંચીને અમેરિકા સામે લડવા માંગતો હતો. એટીએસની પુછપરછમાં જે તથ્યો બહાર આવ્યા તેનાં અનુસાર રિઝવાન ગોવામાં 30 હજાર રૂપિયા મહિને રૂમ રાખીને ISISનું ક્ષેત્રીય કાર્યાલય ચલાવી રહ્યો હતો. આ કાર્યાલય ચલાવવા માટે તેને મહિને એક લાખ રૂપિયાનો પગાર મળતો હતો. તે ભારતની અંદર અલગ અલગ સ્થળો પર ઇન્ડિયન મુઝાહિદ્દીનની સાથે મળીને વિસ્ફોટ કરવાની તૈયારી કરી રહ્યો હતો. ભગવાન બુદ્ધનાં નિર્વાણસ્થળ કુશીનગરમાં સીરિયલ બ્લાસ્ટ કરવાની યોજના હતી. અહીં ઇન્ડિયન મુઝાહિદ્દીનનાં નવા આકા સાથે મળીને નવા મોડ્યુલ અંગેની તૈયારીઓ ચાલી રહી હતી.